Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 542/14/2201	Dunajská Streda, 29.12.2014
EEČ : 2-16-386-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od XXXXX do XXXXX v mieste svojho trvalého bydliska na XXXXX vo XXXXX a všade tam, kde sa v tomto období zdržiaval, neplnil vyživovaciu povinnosť na svoju plnoletú dcéru XXXXX,  ktorá mu vyplýva z § 62 a nasl. zákona č. 36/2005 Z. z. o rodine v znení neskorších predpisov, a ktorá bola konkretizovaná rozsudkom Okresného súdu Dunajská Streda, č. k. XXXXX zo dňa 13.09.2011 s právoplatnosťou zo dňa 13.03.2012, ktorým bol zaviazaný platiť výživné na dcéru vo výške XXXXX eur vždy do 15. dňa toho ktorého mesiaca vopred k rukám oprávnenej, na výžive a výchove dcéry sa žiadnym spôsobom nepodieľa, čím za uvedené obdobie jej dlhuje na výživnom sumu XXXXX- eur, hoci bol za neplnenie vyživovacej povinnosti voči odsúdený trestným rozkazom Okresného súdu Dunajská Streda č. k. XXXXX zo dňa 26.09.2013 právoplatným dňa 03.05.2014,

pretože zanikla trestnosť činu, nakoľko trestný čin nemal trvalo nepriaznivé následky a obvinený si svoju povinnosť dodatočne splnil skôr, než sa súd odobral na záverečnú poradu.

Odôvodnenie:
Vyšetrovateľ odboru kriminálnej polície Okresného riaditeľstva PZ v Dunajskej Strede uznesením č. ORP-409/1-VYS-DS-2014 zo dňa 23.06.2014 začal podľa § 199 ods. 1 Trestného poriadku trestné stíhanie vo veci prečinu zanedbania povinnej výživy podľa § 207 ods. 1, ods. 3 písm. c) Trestného zákona. Uznesením tej istej spisovej značky zo dňa 22.07.2014 podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1, ods. 3 písm. c) Trestného zákona, ktorého sa mal obvinený dopustiť na tom skutkovom základe, ako je uvedené vo výrokovej časti tohto uznesenia.

	Dôkazmi zadováženými v priebehu prípravného konania bolo preukázané spáchanie skutku, a to jednak priznaním sa samotného obvineného, výpoveďou oprávnenej XXXXX, jej matky XXXXX, ako aj listinnými dôkazmi.  

 	Z podaného trestného oznámenia zo dňa 01.04.2014, ako aj z jeho doplnenia a z výsluchu oznamovateľky XXXXX v procesnom postavení svedka - poškodenej vyplýva, že obvinený si neplnil svoju vyživovaciu povinnosť na svoju dcéru v období od 01.10.2013, hoci bol k plneniu svojej vyživovacej povinnosti zaviazaný rozsudkom Okresného súdu Dunajská Streda, č. k. XXXXX zo dňa 13.09.2011 s právoplatnosťou zo dňa 13.03.2012, a to mesačne sumou XXXXX- eur vždy do 15. dňa toho ktorého mesiaca vopred k rukám oprávnenej plnoletej dcéry. 

Celková suma zaostalého výživného za uvedené obdobie až do 10.11.2013, kedy mi bol doručený návrhy vyšetrovateľa PZ na zastavenie trestného stíhania je teda XXXXX- eur. 

Obvinený XXXXX vo svojej výpovedi uviedol, že si je vedomý svojej vyživovacej povinnosti a vie, že má zaostalosť na výživnom voči svojej dcére XXXXX, ako aj na druhú maloletú dcéru, XXXXX. Ako dôvod neplnenia vyživovacej povinnosti uviedol, že je nezamestnaný a nemá žiadny príjem, avšak svoju vyživovaciu povinnosť bol ochotný čo najskôr splatiť. 

Obvinený počas svojho výsluchu tiež uviedol, že v mesiaci jún 2014 zaslal oprávnenej sumu XXXXX eur, v mesiaci júl XXXXX- eur, v mesiaci august XXXXX eur, v mesiaci september sumu XXXXX eur, o čom predložil poštové poukazy. Zároveň uviedol, že svoju zvyšnú podlžnosť na výživnom uhradí do konca mesiaca október, čo sa aj stalo.

Oprávnená XXXXX  vo svojej výpovedi zo dňa 24.10.2014 potvrdila prevzatie uvedených súm od obvineného, vrátane zvyšnej časti výživného, ktorú obvinený uhradil do termínu výsluchu oprávnenej.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
  
	Z uvedených skutočností teda vyplýva, že obvinený svojím konaním splnil podmienky  uvedené v ustanovení § 86 písm. a) Trestného zákona o účinnej ľútosti pri trestnom čine zanedbania povinnej výživy podľa § 207 Trestného zákona.

	Z vyššie uvedených dôvodov som preto rozhodla tak, ako je to uvedené vo výrokovej často tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Trestného poriadku)

JUDr. Marián Zvoda
prokurátor